
ÅRSBERETNING FOR ALLIDRETTEN 2015.  
      
 										   						
Leder for Allidretten:
Randi Flaten.
Instruktører: 
Randi Arnlaug Sveen Nielsen, Line Bjertnes Rønning(sluttet juni 2015), Oline Bakken(sluttet juni 2015), Elisabeth Mørkrid, Ulrik Opphus, Kristoffer Jansen. 
Sted og tid:
Gymsalen Vestli skole. Mandager. 
1 parti fra klokken 17.00 – 17.55. Aldersgruppe 3 – 5 år.
2 parti fra klokken 18.00 – 19.00. Aldersgruppe 6 – 8 år (1-3 klasse).
3 parti fra klokken 19.00 – 20.00. Aldersgruppe 9 – 12 år (4-7 klasse).
Antall barn på partiene har vært på ca 15-30 barn gjennom hele året. 
Aktiviteter.
Ball lek: 
Fotball, håndball, innebandy, tulle-ball, kanonball, løpe med ball på forskjellige måter og bowling.
Hinderløype:
Bruker de apparatene som er i gymsalen; tau, bom, ribbeveggen, tjukkasen, trampoline, bukker, turn ringer.
Bevegelse til musikk, dans og sang leker.
Skilek: 
Ved Lia bakken. Løypekjører fra HSIL alpin gruppa kjører løyper i for oss. I vinter hadde vi skilek 3 ganger. Barna får utviklet sine skiferdigheter og har det GØY med ski på bena. Veldig populært tilbud.
Utelek:
Har hatt utelek på skolens fotballbane og det store leke/klatre stativet ved skolen. Der har vi stafetter, diverse leker, fotball og bandy. Hadde tur i skogen bak Tokerud u-skole.  
Sommer avslutning:
Ble avholdt ved Liastua med sosialt samvær, grilling, lek i skogen rundt og i klatrestativet. Familie qiuz-løype med premie, stor stas for liten og stor. Det store høydepunktet er skattejakt i skogen med godteri poser som skatt! Oppslutningen på årets avslutning var liten.
Jule avslutning:
Ble i år avlyst pga sykdom. 
Målet med treningen er at barna skal ha det GØY. 
Med utfordringer i forskjellige øvelser som er tilpasset barnets alder, ferdigheter og fremme utvikling i fin/grovmotorikk, balanse, kaste, gripe, fange, henge, hoppe, hinke, rulle osv. Dette gjør vi gjennom lek preget trening. På denne måten kan vi være med på og legge grunnlaget for gleden av og utøve fysiske aktiviteter. 
Ut ifra responsen fra barna så ser det og høres ut som barna trives på Allidretten.
VI HAR DET GØY PÅ ALLIDRETTEN… Det er den største ”regelen ”vi har. 

Oppsummering av året 2015.
· Året har fungert bra, med engasjerte instruktører. 
· Partiene fungerer bra, med jevnt antall barn. 
· Har i år fått inn nesten all treningsavgift og medlemskontingent med å ta imot kontant betaling. Noe jobb på u.t men det er verdt det. Fortsetter med dette til medlemssystemet fungerer optimalt. 

Plan 2016.
· Kurs for instruktørene (om det finnes noe). Dette for å heve kunnskapen og interessen for barneidretten til instruktørene. 
· Planlegge oppstart av foreldre barn parti til høsten. 



For Allidretten 08.03.16
Randi Flaten.

